|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 10.02 – 16.02.2025 г. (7- ма седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 127 случая на заразни заболявания, от които:

1. Грип и остри респираторни заболявания (ОРЗ) - 98 случая.

Общата заболяемост от грип и ОРЗ за областта е 138,50 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 26 | 31 | 20 | 14 | 7 | 98 | 138,50 %оо |

1. Въздушно-капкови инфекции - 27 случая на варицела и туберкулоза;
2. Хепатити - 2 случая на хепатит тип В.
3. Няма регистрирани случаи на коклюш и морбили;
4. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са 4 проверки: 3 по надзор на ОВП, 1 на АИПСМП за съответствие със здравните изисквания към устройството на този вид обекти.

Епидемиологичните проучвания на регистрирани заразни болести са 29 бр.

Лабораторен контрол на противоепидемичния режим в детски градини и лечебни заведения –171 бр. проби с 4 положителни резултата, както следва:

* микробиологични проби – 168 бр. с 4 положителни резултата;
* околна среда - 3 бр., без положителни резултати.

**През** **консултативния кабинет по СПИН /КАБКИС/** няма преминали лица.

Във връзка с Националната АНТИСПИН кампания по случай празника на влюбените - 14 февруари е проведен изнесен КАБКИС - изследвани са 31 лица.

**ДИРЕКЦИЯ „МЕДИЦИНСКИ ДЕЙНОСТИ”**

Подготвени и изпратени документи в Изпълнителна агенция „Медицински надзор“ документи за промяна в обстоятелствата на 1 лечебно заведение за извънболнична помощ по дентална медицина.

Получени в РЗИ 18 бр. отчети за годишната дейност на лечебните заведения, обработени – 12 бр. отчети.

Извършени 4 насочени проверки в ЛЗИМПДМ, съвместно със служители на ОД на МВР в лечебни заведение по писмо на МЗ с № 03-87/03.02.2025 г. за търговия на лекарствени продукти, съответстващи на INN Botulinum toxin;

Издадени заповеди за промяна на състава на ЛКК- 2 бр.

Приети и обработени жалби – 7 бр. Обжалени болнични листи - 8 бр.

Запитване от работодател - 2 бр.

За периода в РКМЕ са:

* приети и обработени 70 бр. заявления – декларация за освидетелстване и преосвидетелстване;
* дигитализирани са 80 бр. медицински експертни досиета;
* проверени и предоставени за разглеждане от ТП на НОИ - Добрич – 231 броя ЕР, издадени от ТЕЛК в страната;
* приети МЕД от ТП на НОИ - Добрич - 250 бр.;
* приети МЕД от ТЕЛК, обработени и дигитализирани МЕД от ТЕЛК-ове в страната – 230 бр., от НЕЛК – 12 бр.
* съхранени МЕД в картотеката – 300 бр.
* издадени 5 бр. заверени преписи от експертно решение.
* изпратени 6 бр. писма до граждани за доокомплектоване на изпратените документи.
* извършени справки по телефона и в РКМЕ на граждани относно въпроси свързани с медицинската експертиза - 189 бр.
* изготвени преписки за работодатели и др. заинтересовани страни – 91 бр.
* проверка на лица за преосвидетелстване м. юли 2025- 3 бр.

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** 1 експертен съвет при РЗИ-Добрич. Разгледани са 11 проектни документации, издадени са 3 становища по процедурите на ЗООС и 7 здравни заключения. Представител на РЗИ-Добрич е взел участие в заседание на Областната комисия по промяна предназначението на земеделски земи. Извършена е **1** проверка на обект с обществено предназначение (ООП) в процедура по регистрация, издадено е 1 предписание за предприемане на задължителни хигиенни мерки и 1 отказ от регистрация.

През периода са извършени общо **60** основни проверки по **текущия здравен контрол.**

Проконтролирани са **2** стоки със значение за здравето в обекти за търговия с химични смеси.

Реализираните **насочени проверки** са общо **153**: **69** от тях са извършени във връзка с контрола по тютюнопушенето и продажбата на алкохол; **9** – по спазване забраната за продажба и употреба на диазотен оксид (райски газ); **18** – контрол върху ДДД-мероприятията; **1** – насочена проверка на седмично разписание в учебно заведение; **4** – проверки на предписания; **1** – по сигнал; **10** – в козметични салони във връзка с разпоредени от МЗ съвместни проверки на козметични салони и други обекти с обществено предназначение, за които има данни, че прилагат ботулинов токсин и/или осъществяват други инвазивни медицински манипулации и/или дейности попадащи в обхвата на утвърдените медицински стандарти; проверени са **41** лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях.

**Лабораторен контрол:**

Питейни води: физико-химичен и микробилогичен контрол: **8** бр.проби, от които **4** бр. не съответстват по физикохимичен показател „нитрати“.

Минерална вода: не е пробонабирана.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: физико-химичен контрол: **2** бр. проби, от тях **1** – не съответства на нормативните изисквания.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

**-** издадено е **1** предписание за провеждане на задължителни хигиенни мерки.

**Дейности по профилактика на болестите и промоция на здравето (ПБПЗ):**

Проведени са 11 лекции/обучения с обхванати 294 лица в детски и учебни заведения на територията на гр. Добрич, гр. Каварна и гр. Тервел. Проведени са 5 масови прояви със 620 участници по повод отбелязване на **14.02. – Ден на влюбените** и провеждане на втория етап на националната **АНТИСПИН кампания**. При лекциите са предоставени 210 бр. здравно-образователни материали и 600 бр. презервативи. Дейностите са по Национална програма за профилактика на хроничните незаразни болести и Националната програма за превенция и контрол на ХИВ и СПИ 2021-2025 г. Оказани са методични дейности на 11 лица (медицински специалисти, педагози).

Изготвен е информационен бюлетин във връзка с 14.02. – Ден на влюбените и провеждане на втория етап на националната АНТИСПИН кампания, който е публикуван на интернет страницата на инспекцията и е разпространен до всички регионални медии.

Извършено е изследване съдържанието на въглероден монооксид и карбоксихемоглобин в издишан въздух на 17 активни и пасивни пушача с апарат Smoker lyzer.

Във връзка с дейности за подобряване на сексуалното и репродуктивното здраве са проведени 4 лекции със 67 лица, предоставени са 80 бр. здравно-образователни материали.

Във връзка с дейности по профилактика на наркоманиите са проведени 2 лекции със 69 лица, предоставени са 40 бр. здравно-образователни материала.

Издадено е 1 становище по реда на чл. 16б от ЗЗШОСотносно спазване на граничните стойности на показателите за шум, излъчван от обекти, упоменати в чл.16а, ал. 1 от ЗЗШОС.

По реда и процедурите на Наредба №10 на МЗ са извършени оценки на 17 представени в РЗИ-Добрич седмични разписания на учебни занятия за втори срок на учебната 2024/2025 г. от учебните заведения в областта. За установени несъответствия със здравните изисквания са издадени 2 протокола с предписани препоръки.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **10.02 – 16.02.2025 г.** по чл. 56 от Закона за здравето са извършени 55 проверки в 55 обекта (4 обекта за хранене и развлечения, 3 детски и учебни заведения, 44 други закрити обществени места по смисъла на § 1а от допълнителните разпоредби на Закона за здравето, 4 открити обществени места). Констатирани са нарушения на въведените забрани и ограничения за тютюнопушене в закритите и някои открити обществени места. Издадено е едно наказателно постановление на физическо лице и едно за обществено порицание на непълнолетно лице.

